text: # Làu-kì
  Chăng-kō̤ Mìng-dĕ̤ng-ngṳ̄ Háng-cê gì bēng-buōng. / 參考閩東語漢字其版本。
  Làu-kì (流蜞), Lá-dĭng-ngṳ̄ hŏk-miàng tylorrhynchus heterochaeta, sê diŏh chiēng-hāi tăng-dù sĕng-uăk gì siŏh cṳ̄ng kuàng-ciék dông-ŭk. 
  
  ## Dĕk-cĭng
  Làu-kì tā̤ dòng 40 gáu 80 hò̤-mī, kuăng 5 hò̤-mī, sĭng-tā̤ lâng bèng ô gōng-mò̤, ĭ-buăng sê liŏh-sáik hĕ̤k-chiā è̤ng-sáik.
  Làu-kì ék-buăng sê â-màng chók-lì uăk-dông, tiĕng guŏng cêu diōng kó̤. Gó-chṳ̄ Bàng-uâ sāi „Làu-kì giàng â-màng“ hìng-ṳ̀ng â-màng chók-muòng uăk-dông hĕ̤k-chiā có̤ gì-tă dâi-gé gì nè̤ng.
  
  ## Hŭng-buô gâe̤ng sĭk-séng
  Làu-kì găh Dṳ̆ng-guók dĕ̤ng-nàng buô gì Ciék-gŏng, Hók-gióng, Guōng-dĕ̤ng gâe̤ng Nĭk-buōng dēng dê gì tăng-dù, gĕ̤ng hāi gău gái ché̤ṳ gâe̤ng diêu chèng dŭ ô hŭng-buô. Làu-kì bàng-siòng kók cūi-dā̤ gì săi diē-sié, gáu màng-buŏ hĕ̤k-chiā gău-puói gì gié-cáik cêu siù chók lì. Găh Hók-ciŭ, làu-kì gì gău-puói gié-cáik ĭ-buăng sê muōi nièng gì 8 gáu 9 nguŏk, găh Nĭk-buōng sê 10 gáu 11 nguŏk.
  
  ## Ê̤ṳng-dù
  Găh Hók-gióng, làu-kì iā sê siŏh cṳ̄ng hāi-chiĕng, dò̤ chā, dò̤ dông lâung, dò̤ puŏh dă siăh dŭ â̤-sāi. Hók-gióng nè̤ng siăh làu-kì gì lĭk-sṳ̄ ī-gĭng iā òng lāu. Chĭng-dièu Hŏk-ciŭ gì Liòng Ciŏng-gê̤ṳ (梁章鉅) ô siā siŏh dèu sĭ «Géng Ì Gié Làu-kì Găng» (敬兒寄流蜞干): 
  
  
  Làu-kì hŭng-ê siēu ìng dĭ, cūi-diêu cĭng-ĭng tū-mĕk cṳ̆, móng dó̤ hiŏng-guăng lṳ̆k-nguŏk buáng, chiĕng giĕ dièu tó̤i ṳ̄ lài sì. (流蜞風味少人知, 水稻菁英土脈滋, 夢到鄉關六月半, 千畦潮退雨來時).
  Gáu muōi nièng 8, 9 nguŏk (nùng-lĭk 6 gáu 8 nguŏk) làu-kì gău-puói gì gié-cáik, Hók-ciŭ ngṳ̀-mìng dŭ â̤ dīng màng-buŏ cūi-puóng sèng-hâu kó̤ lĕ̤k làu-gì. Có̤i-gê̤ṳng gūi nièng ĭng-ùi làu-kì só-liông biéng ciēu, gá-gáik iā biéng gói, siŏh gṳ̆ng â̤ mâ̤ chék báik sĕk dó̤i cièng. Dṳ̆ng-guók gì Guōng-dĕ̤ng iā ô siĕh làu-kì gì sĭk-guáng. Găh gì-tă dê-huŏng, làu-kì gĭng-siòng ké̤ṳk dáung né lì sāi.
title: Làu-kì
wikitext: {{twinLAT|流蜞}}
  {{Taxobox
  | color = pink
  | name = Làu-kì
  | image =Alitta_succinea_(epitoke).jpg
  | image_width = 250px
  | image_caption = ''[[Làu-kì]]''
  | regnum = [[Dông-ŭk]] Animalia
  | phylum = [[Kuàng-ciék dông-ŭk]] Annelida
  | classis = Polychaeta
  | ordo = Phyllodocida
  | familia = Nereididae 
  | genus = '''Làu-kì ''Nereis'''''
  | subdivision_ranks = [[Cṳ̄ng]]
  | subdivision =
  Dâi-kái 120 cṳ̄ng
  }}
  
  '''Làu-kì''' (流蜞), [[Lá-dĭng-ngṳ̄]] hŏk-miàng ''tylorrhynchus heterochaeta'', sê diŏh chiēng-hāi [[tăng-dù]] sĕng-uăk gì siŏh cṳ̄ng [[kuàng-ciék dông-ŭk]]. 
  
  ==Dĕk-cĭng==
  Làu-kì tā̤ dòng 40 gáu 80 [[hò̤-mī]], kuăng 5 hò̤-mī, sĭng-tā̤ lâng bèng ô gōng-mò̤, ĭ-buăng sê [[liŏh-sáik]] hĕ̤k-chiā [[è̤ng-sáik]].
  
  Làu-kì ék-buăng sê â-màng chók-lì uăk-dông, tiĕng guŏng cêu diōng kó̤. Gó-chṳ̄ [[Bàng-uâ]] sāi „Làu-kì giàng â-màng“ hìng-ṳ̀ng â-màng chók-muòng uăk-dông hĕ̤k-chiā có̤ gì-tă dâi-gé gì nè̤ng.<ref>{{cite news|title=秋冬进补吃流蜞 你敢吗？|url=http://news.ifeng.com/gundong/detail_2013_10/30/30783297_0.shtml|newspaper=海峽都市報|date=2013-10-30|author=高敏}}{{Dead link|date=October 2022 |bot=InternetArchiveBot |fix-attempted=yes }}</ref><ref>{{cite web|title=三、“流蜞行下暝”中的“流蜞”（ lao ki2）是什么？|url=http://www.mju.edu.cn/html/fyyjs/cgzs/2016/06/10/136f9e9b-504b-4315-b4c7-2e8f0383cda8.html|work=闽江学院方言研究所|date=2016-06-10}}{{Dead link|date=October 2022 |bot=InternetArchiveBot |fix-attempted=yes }}</ref>
  
  ==Hŭng-buô gâe̤ng sĭk-séng==
  Làu-kì găh [[Dṳ̆ng-guók]] dĕ̤ng-nàng buô gì [[Ciék-gŏng]], [[Hók-gióng]], [[Guōng-dĕ̤ng]] gâe̤ng [[Nĭk-buōng]] dēng dê gì tăng-dù, [[gĕ̤ng]] [[hāi]] gău gái ché̤ṳ gâe̤ng diêu chèng dŭ ô hŭng-buô. Làu-kì bàng-siòng kók cūi-dā̤ gì săi diē-sié, gáu màng-buŏ hĕ̤k-chiā gău-puói gì gié-cáik cêu siù chók lì. Găh [[Hók-ciŭ]], làu-kì gì gău-puói gié-cáik ĭ-buăng sê muōi nièng gì 8 gáu 9 nguŏk, găh Nĭk-buōng sê 10 gáu 11 nguŏk.
  
  ==Ê̤ṳng-dù==
  Găh Hók-gióng, làu-kì iā sê siŏh cṳ̄ng [[hāi-chiĕng]], dò̤ chā, dò̤ dông lâung, dò̤ puŏh dă siăh dŭ â̤-sāi. Hók-gióng nè̤ng siăh làu-kì gì lĭk-sṳ̄ ī-gĭng iā òng lāu<ref>新华网2013年08月08日：流蜞：逐渐消失的美味[http://news.xinhuanet.com/local/2013-08/08/c_116865823.htm]</ref>. [[Chĭng-dièu]] Hŏk-ciŭ gì [[Liòng Ciŏng-gê̤ṳ]] (梁章鉅) ô siā siŏh dèu [[sĭ]] «Géng Ì Gié Làu-kì Găng» (敬兒寄流蜞干): 
  <br />
  ''Làu-kì hŭng-ê siēu ìng dĭ, cūi-diêu cĭng-ĭng tū-mĕk cṳ̆, móng dó̤ hiŏng-guăng lṳ̆k-nguŏk buáng, chiĕng giĕ dièu tó̤i ṳ̄ lài sì.'' (流蜞風味少人知, 水稻菁英土脈滋, 夢到鄉關六月半, 千畦潮退雨來時)<ref>福州晚报2016年11月19日期：福州的“冬虫夏草”——蟹山洲流蜞[http://mag.fznews.com.cn/shtml/fzwb/20161119/106244.shtml] {{Webarchive|url=https://web.archive.org/web/20170427100543/http://mag.fznews.com.cn/shtml/fzwb/20161119/106244.shtml |date=2017-04-27 }}</ref>.
  
  Gáu muōi nièng 8, 9 nguŏk ([[nùng-lĭk]] 6 gáu 8 nguŏk) làu-kì gău-puói gì gié-cáik, Hók-ciŭ ngṳ̀-mìng dŭ â̤ dīng màng-buŏ cūi-puóng sèng-hâu kó̤ lĕ̤k làu-gì. Có̤i-gê̤ṳng gūi nièng ĭng-ùi làu-kì só-liông biéng ciēu, gá-gáik iā biéng gói, siŏh gṳ̆ng â̤ mâ̤ chék báik sĕk dó̤i cièng<ref>海峡都市报2010年9月10日: 乌龙江上夜捞“流蜞”[http://fj.sina.com.cn/eat/m/c/2010-09-10/10573728.html]{{Dead link|date=October 2022 |bot=InternetArchiveBot |fix-attempted=yes }}</ref>. Dṳ̆ng-guók gì Guōng-dĕ̤ng iā ô siĕh làu-kì gì sĭk-guáng. Găh gì-tă dê-huŏng, làu-kì gĭng-siòng ké̤ṳk dáung né lì sāi.
  
  ==Chăng-kō̤ ùng-hióng==
  
  [[分類:Kuàng-ciék dông-ŭk]]